A Vajdaság Autonóm Tartomány területén az általános és középiskolai oktatás és nevelés és a tanulói életszínvonal területén megvalósuló programok és projektek költségvetésből történő finanszírozásáról és társfinanszírozásáról szóló tartományi képviselőházi rendelet (Vajdaság AT Hivatalos Lapja, 14/15. és 10/17. szám) 10. szakasza, a tartományi közigazgatásról szóló tartományi képviselőházi rendelet (Vajdaság AT Hivatalos Lapja, 37/14. és 54/14. szám - más rendelet és 37/16. szám) 15. szakasza és 16. szakaszának 2. bekezdése alapján a tartományi oktatási, jogalkotási és nemzeti kisebbségi-nemzeti közösségi titkár meghozza a következő

**SZABÁLYZATOT**

**AZ ÁLTALÁNOS ÉS KÖZÉPISKOLAI OKTATÁS ÉS NEVELÉS TERÜLETÉN A NEMZETI KISEBBSÉGEK NEMZETI TANÁCSAI SZERVEZÉSÉBEN MEGVALÓSULÓ TEVÉKENYSÉGEKNEK, PROGRAMOKNAK ÉS PROJEKTEKNEK A TARTOMÁNYI OKTATÁSI, JOGALKOTÁSI ÉS NEMZETI KISEBBSÉGI-NEMZETI KÖZÖSSÉGI TITKÁRSÁG KÖLTSÉGVETÉSÉBŐL TÖRTÉNŐ FINANSZÍROZÁSÁRÓL ÉS TÁRSFINANSZÍROZÁSÁRÓL**

**1. szakasz**

Jelen szabályzat a Vajdaság Autonóm Tartomány (a továbbiakban: Vajdaság AT) területén a nemzeti kisebbségek-nemzeti közösségek nyelvén történő általános és középiskolai oktatás és nevelés fejlesztésére és színvonalának emelésére irányuló, a nemzeti kisebbségek nemzeti tanácsai szervezésében megvalósuló tevékenységeknek, programoknak és projekteknek a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetéséből történő finanszírozásának és társfinanszírozásának módját, feltételeit, prioritásait és kritériumait szabályozza, a Vajdaság Autonóm Tartomány költségvetéséről szóló rendelettel jóváhagyott előirányzattal összhangban, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendjén belül.

**2. szakasz**

A finanszírozásra és társfinanszírozásra Vajdaság AT területén székhellyel rendelkező, bejegyzett nemzeti kisebbségek nemzeti tanácsai jogosultak.

**3. szakasz**

Jelen szabályzat 1. szakaszában szereplő tevékenységek, programok és projektek finanszírozására, illetve társfinanszírozására pályázat (a továbbiakban: Pályázat) útján kerül sor, amelyet a Tartományi Titkárság ír ki, a Tartományi Titkárság pénzügyi tervével és Vajdaság Autonóm Tartomány költségvetéséről szóló rendelettel összhangban.

**4. szakasz**

Pályázni írásban lehet, a Titkárság honlapján megtalálható egyedi űrlapon, amely tartalmazza a tevékenységek leírását, célját, a pénzügyi tervet, valamint a megvalósítás határidejét.

**5. szakasz**

A pályázati beadvány mellékleteit a Tartományi Titkárság a pályázati kiírásban határozza meg.

**6. szakasz**

Az oktatási ügyekért felelős tartományi titkár (a továbbiakban: tartományi titkár) megalakítja Az általános és középiskolai oktatás területén megvalósuló, a nemzeti kisebbségek nemzeti tanácsai által szervezett tevékenységek, programok és projektek finanszírozási és társfinanszírozási pályázatát lebonyolító bizottságot (a továbbiakban: Bizottság).

A Bizottság áttanulmányozza a pályázatra benyújtott pályázati beadványokat.

A Bizottság megállapítja, teljesülnek-e a pályázati feltételek.

A pályázati beadványok áttanulmányozása után a Bizottság javaslatot tesz a finanszírozásra vagy társfinanszírozásra, azt megindokolja és megküldi a tartományi titkár részére.

**7. szakasz**

A tartományi titkár áttanulmányozza a Bizottság javaslatát és határozatot hoz az eszközök felosztásáról a felhasználók között.

A jelen szakasz 1. bekezdésében szereplő határozat végleges.

A jelen szakasz 1. bekezdésében szereplő határozatot részletező, az odaítélt eszközökről szóló táblázat a Tartományi Titkárság internetes prezentációjában kerül bemutatásra.

**8. szakasz**

A pályázatra beérkező beadványok értékelése és a pénzeszközök felosztása a következő szempontokat figyelembevételével történik:

1. A projekt témájának való megfelelés (0-50 pont):

– a projekt céljai és aktivitásai összhangban állnak a pályázat prioritásaival,

– a projekt céljai világosak, konkrétak és megvalósíthatók,

– az aktivitások valósak és lehetővé teszik a célok megvalósítását.

2. A javasolt projekt hatása (0-50 pont):

– a célcsoport nagysága,

– a projektben megnevezett célcsoport részvételének foka,

– a projekt láthatósága,

– a projekt eredményeinek fenntarthatósága.

3. A pályázó kompetenciája és eddigi tapasztalata (0-50 pont):

– eddigi tapasztalatok az oktatási-nevelési tevékenység fejlesztésére vonatkozó projektek megvalósításában.

A programokra / projektekre adott maximális pontszám legfeljebb 150 lehet.

**9. szakasz**

A pályázatra beérkező beadványok közül a Bizottság azokat részesíti előnyben, amelyek a Szerb Köztársaság Oktatási, Tudományügyi és Technológiai-fejlesztési Minisztériuma által valamennyi községi, regionális és köztársasági szinten szervezett versenyek tesztjeinek és feladatainak kisebbségi nyelveken történő kidolgozására irányulnak.

**10. szakasz**

A Tartományi Titkárság a finanszírozási kötelezettséget szerződés megkötésével vállalja, a költségvetési rendszert szabályozó törvény alapján.

**11. szakasz**

A felhasználó köteles a kapott eszközöket célirányosan és törvényesen felhasználni, és a fel nem használt pénzeszközöket visszafizetni Vajdaság AT költségvetésébe.

A felhasználó köteles az eszközök felhasználásáról legkésőbb a megvalósítási határidőt követő 15 (tizenöt) napon belül beszámolni, igazolni a célirányos felhasználást, mellékelve a felelős személy által aláírt dokumentumokat.

A felhasználó köteles visszafizetni a kapott eszközöket Vajdaság AT költségvetésébe, ha megállapításra kerül, hogy az eszközöket nem annak a célnak a megvalósítására használta, amelyre kapta.

Ha a felhasználó nem nyújtja be a jelen szakasz 2. bekezdésében szereplő beszámolót, nem jogosult újabb összegekre pályázni új programokkal, illetve projektekkel.

Ha fölmerül a gyanú, hogy az összegek esetleg nem célirányosan lettek felhasználva, a Tartományi Titkárság eljárást indít a költségvetési ellenőrzést végző tartományi illetékes szervnél, a pénzeszközök célirányos és törvényes felhasználásának ellenőrzése céljából.

**12. szakasz**

Jelen szabályzat hatályba lépésének napján hatályát veszti Az általános és középiskolai oktatás és nevelés területén a nemzeti kisebbségek nemzeti tanácsai szervezésében megvalósuló tevékenységeknek, programoknak és projekteknek a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetéséből történő finanszírozásáról és társfinanszírozásáról szóló, 128-451-2467/2015-01-es számú, 2015. augusztus 26-i keltezésű szabályzat.

**13. szakasz**

A jelen szabályzat a Vajdaság Autonóm Tartomány Hivatalos Lapjában való közzétételének napján lép hatályba, valamint közzétételre kerül a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapján is.

TARTOMÁNYI OKTATÁSI, JOGALKOTÁSI, KÖZIGAZGATÁSI

ÉS NEMZETI KISEBBSÉGI – NEMZETI KÖZÖSSÉGI TITKÁRSÁG

Szám: 128-451-930/2016-01

Újvidék, 2016. március 2.

**Nyilas Mihály**

**TARTOMÁNYI TITKÁR**